Tatjana Veinberga
Tatjana Veinberga (dzimusi 1943. gada 4. septembrī Rīgā, mirusi 2008. gada 3. aprīlī) bija Latvijas volejboliste, kas karjeras laikā pārstāvēja PSRS izlasi. Karjeras sākumā nodarbojusies arī ar airēšanu. Volejbolu spēlējusi "Daugava"/LVU, "Elektrons", "Straume" komandās. Piedalījusies 1968. gada vasaras olimpiskajās spēlēs, kur PSRS izlases sastāvā izcīnījusi zelta medaļu. T. Veinberga kļuva par pirmo un pašlaik vienīgo Latvijas sportisti, kas kļuvusi par olimpisko čempioni volejbolā.